
Spectacol 
inedit 
susținut de 
micii actori 
ai Secţiei 
externe Bradu 


Un spectacol inedit va avea loc 
la Bradu, intitulat „Poveste de 
iarnă”, pe 6 decembrie. 
Evenimentul coordonat de 
profesor George Slătioreanu 
şi susținut de micii actori ai 
Secţiei externe Bradu va avea 
loc la Căminul Cultural 
din localitate. 


În fiecare an, pe 6 decembrie, Biserica Ortodoxă îl 
pomeneşte pe unul dintre cei mai cunoscuţi Sfinţi din 
calendar: Sfântul Ierarh Nicolae. 
Cu acest prilej, doresc să transmit calde urări de sănătate, 
fericire şi împliniri tuturor celor care își sărbătoresc ziua 
onomastică. 
Sfântul Nicolae să vă aducă pace în suflete şi în case, 

iar sărbătorile de iarnă să le întâmpinați 


cu multă bucurie! 46 iecanârie 2079977 


tale caitara E 

La mulți ani! 
Primar Dan Stroe 


Numere de telefon! pentru reclamaţii și sesizări: Primăria Bradu: 
0248 id 482: Poliţia Locală Bradu: 0248/2194 42 UINTERIOR 219) 


Anunţ 


Realitatea 
ui radului 


La Bradu se va construi un „Centru 


NOIEMBRIE 2023 | PAG.2 


L] 


Primăria Bradu a primit aprobarea proiectului prin Planul Naţional 
de Redresare şi Rezilienţă pentru construirea unui „Centru de zi de 
recuperare pentru copiii cu dizabilităţi”. 45 de persoane din Bradu 
vor beneficia de serviciile centrului de recuperare. Aceştia sunt copii 
cu vârsta între 2-16 ani. Valoarea proiectului este de 1.928.017.,76 lei. 


Obiectivul general al proiectului îl reprezintă crearea unei infrastructuri 
specifice pentru recuperarea persoanelor cu dizabilităţi din comuna Bradu 
care să beneficieze de programe şi tratamente speficifice sub îndrumarea 
unui personal de specialitate, având ca efect reducerea riscului de părăsiți 
sau separați de familie. 


Imobilul va avea următoarele funcțiuni: sală de așteptare, cabinet de psiho- 
terapie, cabinet logopedie, cabinet medical, grupuri sanitare, vestiare, birou 
specialist, terapie operațională, kinetoterapie și masaj, terasă. 
Componenta programului are ca obiectiv general creşterea gradului de in- 
tegrare şi de acces la serviciile sociale şi de inserție socio-profesională a 
unor categorii defavorizate, dezvoltarea unor politice active de stimulare 
a formalizării muncii şi de creștere a impactului şi calităţii serviciilor de 
asistenţă socială şi de ocupare coroborat cu stimularea accesului pe piaţa 
forţei de muncă prin dezvoltarea unor formule flexibile de lucru şi a unor 
măsuri de activare în zona economiei sociale. Evaluările realizate la nivel 
național au relevat faptul că activitatea de prevenire a separării copilului 
de familie continuă să se desfăşoare într-un ritm modest, justificat de cele 
mai multe ori de lipsa resursei umane calificate de la nivelul primăriilor, 
lipsa resurselor financiare proprii disponibile pentru a fi alocate activităţii 
de prevenire, sau lipsa interesului autorităților pentru acest tip de situaţii, 
în condiţia în care soluţia sesizării Direcţiei Generale de Asistenţă Socială 
şi Protecția Copilului de la nivel judeţean, pentru preluarea copiilor aflați 
în situație de risc în sistemul de protecţie specială, rămâne cea mai simplă 
modalitate de rezolvare a unor astfel de cazuri. 


În lipsa realizării activităţii de prevenire a separării copilului de familie şi 
a serviciilor destinate prevenirii separării copilului de familie, la sfârșitul 
anului 2021 în sistemul de protecţie specială 32 % dintre copii, care aveau 
o măsură de protecţie specială, au intrat în sistem ca urmare a situaţiei eco- 
nomice precare a familiei. 


Proiectul propus reprezintă o necesitate pentru locuitorii comunei întrucât 
cele peste 50 persoane aflate în evidența compartimentului de asistență 
socială beneficiază de programe relativ reduse ca amploare și beneficii, 
ducând astfel la degradarea stării de sănătate şi creşterea riscului de mar- 
ginalizare, abandon familial. În prezent aceste persoane beneficiază parţial 
de programe specializate din partea unor asociaţii umanitare, însă acestea 
sunt insuficiente. De asemenea fondurile financiare sunt limitate la venitu- 
rile familiei şi în foarte mică măsură de donaţii. 

Finantarea acestui proiect prin PNRR reprezintă o oportunitate pentru co- 
muna Bradu pentru a completa efortul financiar al primăriei în vederea 
asigurării infrastructurii. Anual, primăria a prevăzut în bugetul local fondu- 
ri pentru compartimentul de asistență socială, însă acestea sunt insuficiente 
acoperind mai puţin de 40% din necesarul de fonduri de care au nevoie 
beneficiarii avuţi în evidenţa primăriei. 

Prin proiect sunt vizati a fi sprijiniți un număr de minim 45 persoane cu 
dizabilități din cadrul locuitorilor comunei Bradu şi care sunt în evidențele 
centrului de asistenţă socială. Aceştia sunt copii cu vârsta între 2-16 ani, 
care provin din familii cu venituri sub media națională, peste 30% provin 
din familii monoparentale sau cu părinți plecaţi în străinătate şi care sunt 
aflaţi în grija rudelor. 


Realitatea 
radului 


Primăria Bradu oferă 
gratuit nubele pentru 
colectarea deșeurilor 
din sticlă și recipiente 
pentru comnost 


Primăria Bradu oferă gratuit cetăţenilor cu 
domiciliul în Bradu pubele pentru colectarea 
sticlelor şi recipiente pentru compost. Pubelele 
şi recipientele pentru compost se ridică de la se- 
diul S.C. HCB CONSTRUCT INVESTMENT 
S.R.L., firma Consiliului Local Bradu, din stra- 
da Învățător Sabin Iliescu, nr. 5. 

Primăria Bradu şi HCB CONSTRUCT INVESTE- 
MENT îi îndeamnă pe locuitorii comunei să trans- 
forme deșeurile biodegradabile în îngrășăminte 
utile pentru sol, prin compostare, o formă naturală 
şi simplă de reciclare. 

Informaţii la numărul de telefon: 0764 460 741 
Deşeurile din sticlă se ridică în ultima vineri 
din lună! 


Luni - strada Principală, de la barieră (Bradu de 
Jos) — Târg Săptămânal (Geamăna) 

Marţi - Bradu de Jos 

Miercuri - Bradu de Sus 


Joi — Geamăna 

Vineri — zona Platou şi Târg Săptămânal. 
Deşeurile din pet - carton — plastic se ridică: 

- î- în prima şi a treia zi de miercuri din lună în 
zona | — Geamăna, Platou și Târg Săptămânal 

- în prima şi a treia joi din lună în zona 2 - Bradu 
de Sus şi Bradu de Jos 

Administraţia locală a comunei Bradu, 
| prin HCB Construct Investement, s-a 
pregătit cu utilaje de deszăpezire şi 
3 | material antiderapant pentru sezonul 
| de iarnă. „Am achiziționat material 
| antiderapant: 25 de tone de sare şi 75 


de tone de nisip. De asemenea și cele 
4 utilaje de deszăpezire sunt pregătite 
să iasă pe traseu când va fi cazul”, 
transmite Valentin Ghilencia, directo- 
rul general al HCB Construct Investe- 
ment. 


ANUNȚ! Nu se mai ridică deșeurile 
vegetale provenite din gospodării 


Începând cu data de 1 decembrie 2023, SC 
HCB CONTRACT INVESTMENT SRL 
nu va mai ridica deşeurile vegetale (iarbă, 
crengi, etc.) provenite din gospodării. 
Persoanele care continuă să le depoziteze pe 
domeniul public după această dată riscă să 
fie sancţionate contravenţional cu amenzi în- 
cepând de la 500 de lei, până la 1000 de lei. 
„Vă mulțumesc pentru înțelegere şi colabo- 
rare! ”, transmite primarul Dan Stroe. 


La Bradu s-au demarat procedurile 
de achiziţie și instalare a 
stațiilor de încărcare electrică 


Transportul verde, cu auto- 
vehicule electrice, trebuie 
susținut şi prin existența 
unei infrastructuri de staţii 
de încărcare, iar Primăria 
Bradu este una dintre ad- 
ministraţiile care participă 
la crearea acesteia. 

Până pe data de 21 decem- 
brie sunt aşteptate ofertele 
de la agenții economici pen- 
tru livrarea și montarea ce- 
lor două staţii de încărcare 
electrică ce vor fi amplasate 
în localitate, finanţarea fiind 
obţinută prin PNRR. Acestea 
vor fi destinate atât micro- 
buzelor de transport public 
local, cât şi celorlalte auto- 
mobile cu acest tip de ali- 
mentare. Cele două stații vor 
fi amplasate pe str. Lacului şi 
pe str. Primăverii, la intrarea 
în Târgul Săptămânal, fiind 
selectate locuri cu flux mare 

de cetăţeni şi vehicule. 

Ofertantul câștigător va tre- 
bui să livreze echipamentele 
în 120 de zile de la semna- 
rea contractului, să amena- 
jeze spaţiul, să monteze şi 
să pună în funcţiune staţiile. 
O altă condiţie este aceea ca 
stațiile să fie produse, cel 


mai devreme, în 2024. 

Cele două staţii de reîncăr- 
care reprezintă doar o etapă 
din cadrul contractului fi- 
nanţat prin PNRR, tot în 
cadrul acestuia urmând şi 
achiziția unui microbuz elec- 
tric şi a unei staţii de încăr- 
care lente/standard. 


Realitatea 
— radului 

Primarul Dan Stroe se preocupă permanent 
de modernizarea localităţii Bradu. În această 
perioadă, chiar dacă vremea rece a venit, se 
lucrează în continuare la mai multe investiții 
publice, atât din cadrul Programului Naţional 
de Investiţii” Anghel Saligny”, cât şi finanțate 
de la bugetul local. 

Bradu a obţinut de la Ministerul Dezvoltării şi 
Administraţiei Publice finanțarea pentru două 
mari proiecte în valoare de 30.000.000 de lei, 
dintre care primul vizează modernizarea şi as- 
faltarea unor drumuri şi străzi comunale, iar al 
doilea are ca obiectiv de investitii amenajarea cu 
tuburi a cursului Pârâului Geamăna, precum și 
lărgirea și asfaltarea străzii Valea Geamăna. 


În prezent, din cele 14 străzi din program, care 
vor fi modernizate, pe 8 dintre ele deja a fost 
introdusă reţeaua de canalizare pluvială și 
sunt pregătite de asfaltare, in funcţie de vreme 
urmând să fie executate lucrările. 

Este vorba despre următoarele străzi: 

- Strada Busuioc; 

- Aleea Busuioc; 

- Strada Fragilor; 

- Strada Mesteacanului; 

- Strada Rozelor; 

- Strada Matei Gabriel); 

- Strada Crivăţ şi Strada Gutuiului, care a fost 
asfaltată integral. 

Celelalte străzi sunt în pregătire, iar restul lu- 
crărilor vor continua în funcție de vreme. 
Este vorba despre străzile: 

- Strada Gladiolei; 

- Strada Margaretei; 

- Strada Nucului; 

- Strada Frasinului; 

- Strada Mărgăritar; 

- Strada Violetelor. 


În ceea ce priveşte al doilea proiect, cel de pe 
Valea Geamăna, au fost montate tuburile pe 90 de 
metri de canal, în avalul pârâului, de la intersecția 
străzilor Valea Geamăna cu str. Principală şi se va 
lucra cât va permite vremea. 


De asemenea, s-a finalizat amenajarea rețelei de 
canalizare pe strada Intrarea Târgului, la legătu- 
ra dintre această strada și strada Primăverii. La 
reţea se vor putea racorda şi locuitorii de pe Pre- 
lungirea Craiovei, prin amenajarea care va sub- 
traversa drumul judeţean. Aceasta urmează să fie 
predată către furnizor. 


În luna decembrie urmează să se semneze con- 
tractul de extindere şi modernizare a sistemului 
de supraveghere video a localităţii cu firma care 
va fi desemnată câștigătoare. Acesta este finanţat 
prin PNRR. 


„Concomitent se desfăşoară și alte lucrări pu- 
blice în diferite părți ale comunei noastre, care 
în mod sigur vor contribui la îmbunătăţirea cali- 
tății vieţii locuitorilor din zona respectivă şi nu 
numai. 

Cu siguranță, în urma acestor lucrări, comuna 
noastră va avea o nouă “faţă ”, tot mai apropiată 
de cea din ţările europene moderne. 


Totodată, sunt conștient că aceste lucrări pot 
crea disconfort pe alocuri, de aceea vreau să vă 
mulțumesc pentru sprijinul pe care ni-l acordați 
și pentru înțelegerea de care daţi dovadă! 


Împreună suntem mai puternici pe drumul mo- 
dernizării continue a comunei noastre dragi! ”, 
transmite primarul Dan Stroe. 


A $ a e APE 

Realitatea 
— radului 

În Ajun de Moș Nicolae se aprin 

Luminile de sărbători se vor aprinde la Bradu intrare gratuită la patinoar 


în Ajun de Moș Nicolae. Marţi seara, pe 5 
decembrie, de la ora 17:00, la Baza Sportivă, 
primarul Dan Stroe își așteaptă oaspeţii 
pentru a da startul feeriei de luminiţe, prin 
aprinderea bradului de Crăciun şi a celor- 
lalte instalaţii luminoase care împodobese 
localitatea. 


L 9 
L, 


Primăria Bradu, condusă de Bradu. Astfel, copiii din unităţile 
primarul Dan Stroe, va oferi şi de învățământ din localitate vor 
în acest an cadouri dulci pentru primi pachete cu daruri, pentru 
copiii din Bradu. „De Sărbători, ca toți micuţii să simtă magia 
Moş Crăciun va ajunge în toate Crăciunului ”, transmite 
creşele, grădinițele şi școlile din primarul Dan Stroe. 


Primarul Dan Stroe îi va primi pe copiii din 
localitate cu dulciuri și o surpriză de sezon: se 
deschide şi patinoarul de la Baza Sportivă, iar 
intrarea este gratuită. Patinoarul va fi deschis 
zilnic, după următorul program: 

Luni — vineri: 14:00 — 22:00 

Sâmbătă — duminică: 12.00 — 22:00 


„Toţi locuitorii comunei, de la pitici la seniori, 
sunt invitaţi la eveniment, să ne bucurăm 
împreună de atmosfera specială a sărbătorilor. 
Vă așteptăm cu drag la distracţie în aer liber”, 
transmite primarul Dan Stroe. 


porii re MARAR d 


Pe 18 decembrie, 
de la ora 12:00, 
la Primăria Bradu 
are loc festivitatatea 
de premiere a 
cuplurilor care 
au împlinit 50 de ani 
de căsătorie 
neîntreruptă. 
„Pe 168 decembrie va 
avea loc premierea 
cuplurilor care 
serbează în acest an 
„Nunta de aur”. Este 
vorba de cuplurile 
care au împlinit în 
perioada iunie - de- 


cembrie 2023 Ziua Comunei. 
50 de ani de căsătorie La mulți ani 
neîntreruptă, ceilalți tuturor! ”, transmite 
fiind premiaţi de primarul Dan Stroe. 


50 de ani de căsătorie 


Realitatea 
Bradului 

Masuri de prevenire a incendiilor în perioada SO ALORIROR de iarnă 


PENTRU PREVENIREA INCENDIILOR 


Crăciunul sau Naşterea Domnului este una 
dintre cele mai importante sărbători creştine. 
În tradiţia românească împodobirea bradu- 
lui de Crăciun a devenit unul dintre cele mai 
iubite datini atât în mediul urban cât şi în 
mediul rural, odată cu aşteptarea, în seara de 
Ajun a lui Moş Crăciun. 

Momentele de sărbătoare se petrec în preajma 
bradului împodobit cu globuri, beculeţe, lumânări 
aprinse şi artificii. 

Oricât de frumoase ar fi aceste ornamente ele 
pot provoca incendii. Pentru a evita producerea 
unei situaţii de urgenţă, în pragul Sărbătorilor de 
iarnă vă sfătuim să aveţi în vedere următoarele 
reguli la împodobirea pomului de Crăciun: 
Alege-ţi un brad proaspăt cu maxim 2-3 zile 
înainte de montarea şi ornamentarea lui, deoarece 
în zece zile bradul pierde 50% din conţinutul de 
apă, iar în următoarele 4-5 zile pierderea ajunge 
la 80%, aceasta sporind potenţialul de inflama- 
bilitate al bradului 

Dacă achiziţionaţi un brad artificial, contro- 
laţi dacă este bun conductor (în acest caz nu se 
poate utiliza), acordaţi o atenţie deosebită insta- 
laţiilor electrice care trebuie să fie bine izolate 
Aşezaţi pomul departe de sobele în care se face 
foc, de calorifere, sau alte aparate de încălzit 
Lăsaţi distanţă faţă de perdele, draperii, pereţi 
acoperiţi cu hârtie sau ţesături 

Nu aşezaţi sub pomul de iarnă lucruri care se 
aprind sau ard uşor 

Se recomandă aşezarea pomului într-un vas 


mare umplut cu piatră sau pe trepiede de metal, 
care vor avea dimensiuni care să asigure o sta- 
bilitate cât mai bună a pomului 

Alimentaţi instalaţia de iluminat de la o pilă 
electrică sau baterie al cărei voltaj să nu prezinte 
pericol de incendiu 

Nu lăsaţi instalaţia de iluminat aprinsă în timpul 
cât nu sunt persoane în încăperea respectivă, sau 
pe timpul nopţii 

Aşezaţi artificiile numai pe ramurile înalte, astfel 
încât nici o ramură să nu fie deasupra lor, aprin- 
derea să se facă numai în prezenţa unor persoane 
mature care nu vor părăsi încăperea până ce aces- 
tea nu au ars complet. 

Dacă folosiți lumânări, plasaţi-le pe ramurile 


înalte, astfel încât deasupra flăcării să nu existe 
ramuri sau ghirlande de hârtie care se pot aprinde 
uşor 

Folosiţi pentru decorare cât mai multe globuri şi 
alte obiecte din sticlă (nu se recomandă folosirea 
vatei) 

Nu vă apropiaţi cu ţigara aprinsă de pomul de 
iarnă şi nu aruncaţi resturi de ţigări lângă supor- 
tul pomului. 

Un brad de Crăciun instalat în casă şi împodo- 
bit cu accesoriile tradiţionale, poate fi cuprins 
de flăcări în mai puţin de un minut. Dacă totuşi 
se produce un astfel de eveniment, acoperiţi-l 
cât mai urgent cu o pătură udă, pentru a stinge 
focul. 


Veste proastă pentru sute de mii de şoferi 


Potrivit ASF, sunt aproximativ 800.000 de poliţe RCA rămase de la 
Euroins care trebuie reînnoite în decembrie. Poliţele de asigurare 
încheiate de Euroins Asigurare Reasigurare încetează de drept, în 
data de 7 decembrie 2023, cu excepţia contractelor de asigurare în- 
cadrate în clasa de asigurări 15 — Garanţii, poliţe, care vor înceta 
în data de 5 februarie 2024, şi recomandăm celor care au RCA la 
Euroins să reînnoiască asigurarea cât mai repede posibil, pentru a 
se evita aglomeraţia din ultima zi, a declarat directorul general al 
Direcţiei Generale Asigurări, din cadrul Autorităţii de Supraveghere 
Financiară. 


„Atragem atenţia asupra faptului că, în data de 7 decembrie 2023, polițele 
de asigurare încheiate de Societatea Euroins Asigurare Reasigurare SA 


încetează de drept, cu excepţia contractelor de asigurare încadrate în 
clasa de asigurări 15 — Garanţii, polițe care vor înceta la data de 5 
februarie 2024. Ca urmare, recomandăm tuturor persoanelor care au 
asigurarea RCA la Euroins să îşi reînnoiască această asigurare cât 
mai repede posibil, astfel încât să se evite aglomeraţia din ultima zi. 
Asigurătorii şi intermediarii sunt pregătiţi să preia toate poliţele rămase ”, 
a spus Valentin Ionescu. 

Dacă eşti implicat într-un accident sau ești oprit de poliţişti şi nu ai un 
RCA valabil, vei primi o amendă cuprinsă între 1.000 şi 2.000 de lei. Ca 
măsură suplimentară ţi se va reţine certificatul de înmatriculare al mașinii 
şi chiar plăcuţele de înmatriculare. În caz de accident, se adaugă şi plăţile 
pagubelor. 


u Realitatea 
— Bradului 

Apă Canal 2000 SA recomandă: 

Apă Canal 2000 SA aduce la cunoştinţa utilizatorilor necesitatea luării 
de măsuri de protejare a instalaţiilor de alimentare cu apă pentru a 
evita apariţia problemelor legate de îngheţul acestora. 


După cum prevede şi regulamentul serviciului, utilizatorii au obligaţia de 
a asigura protecţia şi integritatea fizică a contorului de apă, a vanelor ce 
echipează branşamentul şi a căminului aferent. În cazul funcţionării anor- 
male în condiţii de îngheţ, reparaţiile şi/sau înlocuirea contorului sunt 
efectuate de Operator pe cheltuiala exclusivă a utilizatorului. 


Pentru evitarea eventualelor disfuncționalităţi ale apometrului şi a unor 
cheltuieli inutile, societatea Apă Canal 2000 recomandă protejarea con- 
toarelor de apă cu materiale termoizolante care se înfăşoară în jurul con- 
ductei de branşament şi în jurul apometrului lăsând liber cadranul pentru 
a putea fi citit indexul consumului de apă, iar capacul de protecţie al 
căminului de branşament trebuie să fie bine închis şi protejat, prin uti- 
lizarea plăcilor din poliuretan sau polistiren extrudat. În zilele geroase, 
fără zăpadă, protejaţi suplimentar rama şi capacul cu o folie de plastic 
peste care puteţi turna pământ, pentru a micşora inerția termică a compo- 
nentelor care se află în căminul de contor. Asiguraţi-vă însă că pământul 
poate fi uşor de îndepărtat pentru a permite accesul la contor. 


Important: Verificaţi neriodic starea căminului de apometru! 


În cazul în care aceste măsuri nu sunt luate, există posibilitatea ca apa 
care trece prin contoare să îngheţe, în special în timpul nopţii când con- 
sumul este redus şi viteza de trecere a apei prin contor este mai mică. 
Acest fenoment nu numai că blocheză alimentarea cu apă, dar poate duce 
şi la deteriorarea apometrelor, caz în care acestea vor trebui reparate sau 
schimbate pe cheltuiala utilizatorilor. 

În situaţia în care apometrul a îngheţat, nu se foloseşte flacără deschisă şi 
nu se toarnă apă fierbinte peste acesta. 


Atenţie! Înainte de sosirea gerului, trebuie verificate şi conductele de 
apă, precum şi robineţii montați pe instalaţie, în vederea depistării 
pierderilor de apă care ar putea duce la înghețarea conductelor. 
Problemele legate de îngheţul apometrelor, precum şi disfuncționalitățile 
în alimentarea cu apă şi canalizarea apelor uzate pot fi semnalate la Call 
Center (non stop) al societăţii — tel. 0248 223 237. 

Sistemul de Garanţie-Returnare a devenit ope- 
rativ. Pentru fiecare ambalaj, românii vor plăti 
o garanţie de 50 de bani, pe care o vor recupera 
imediat ce vor înapoia ambalajul gol, la orice 
magazin din România. 


Cumpărătorii vor plăti cu 50 de bani mai mult decât 
acum pentru fiecare sticlă de băutură. Ulterior, după 
golirea ambalajului, îl vor duce într-unul dintre 
punctele de returnare ale comercianților pentru a 
primi suma înapoi. Nu va fi necesară prezentarea unei 
chitanțe, iar banii vor putea fi recuperaţi fie în nume- 
rar, fie sub forma unor vouchere de cumpărături. 

Nu intră în program sticlele de lapte, iaurt sau ulei şi 
nici „bag în box-urile”. 


Supermarketurile au implementat deja de doi ani 


propriile automate de reciclare, acestea fiind dotate 
cu scannere pentru noile etichete. 


Cu acest logo vor fi marcate toate sticlele de apă, 
băuturi răcoritoare, bere, vin sau băuturi spirtoase. 
Le vom găsi la raft, cel mai probabil, abia din ianua- 
rie. Primele ambajale care vor apărea pe piaţă cu 
noul logo vor fi cele de tip PET pentru că procesul 
de producţie este unul mai rapid. 


De asemenea, în sate, acolo unde nu există astfel de 
sisteme instalate, oamenii vor putea preda recipien- 
tele direct vânzătorului. 


Cu ajutorul acestui sistem, 7 miliarde de ambalaje 
de băuturi ar trebui să fie reciclate anual. În ţara 
noastră se reutilizează doar 30% din plasticul folosit 
în industria alimentară. 


Realitatea 
a radului 


Ziua de 6 decembrie este închinată Sfântului Nicolae, vinde- 
cător şi dăruitor de copii femeilor care vor să devină mame. 
De această sărbătoare sunt legate o serie de tradiţii, super- 
stiţii şi obiceiuri pe care creştinii le respectă cu sfinţenie. 

În tradiţia populară, ziua de Sfântul Nicolae este cea care mar- 
chează începutul iernii. Se mai spune că, pe 6 decembrie, este şi 
ziua în care moşul îşi scutură barba şi aşa începe şi prima ninsoare. 
Seara de 5 decembrie este pentru toţi copiii prilej de emoție. Cu 
grijă îşi curăţă cizmele sau ghetele şi le aşează aproape de uşă sau 
de fereastră, în aşteptarea lui Moş Nicolae. 

Conform tradiţiei, celor cuminţi, moşul le aduce dulciuri, iar celor 
neascultători, o nuieluşă. De asemenea, există obiceiul să se pună 
în apă crenguţe de pomi fructiferi în casă, lângă icoane, care să 
înflorească de Anul Nou. 

În funcţie de crenguţa care a înflorit, se aşteaptă recolta de fructe 
în noul an. 

Potrivit tradiţiei populare, în noaptea de 5 spre 6 decembrie, 
cerurile se deschid pentru muritori, care l-ar putea vedea pe Sfântul 
Nicolae aşezat în dreapta lui Dumnezeu. 

La sate există obiceiul ca în ziua de Sfântul Nicolae feciorii să se 
organizeze în cete şi să-şi aleagă gazda unde vor merge pentru 
repetițiile colindelor de Crăciun şi de Anul Nou. 

Legenda lui Moş Nicolae s-a răspândit în toată lumea şi a luat ca- 
racteristicile fiecărei țări. În Europa, în secolul al XII-lea, ziua Sfân- 
tului Nicolae a devenit ziua darurilor şi a activităţilor caritabile. 
Potrivit tradiţie, spune că în această zi de sărbătoare nu se oferă 
drept cadou obiecte ascuţite, obiecte de culoare neagră, cravate, 
dar nici produse de machiaj sau bijuterii, întrucât acestea ar aduce 
mare ghinion posesorului. Cei care vor oferi aceste daruri vor 
avea ghinion. 

De Moş Nicolae se pot oferi, însă, figurine de turtă dulce sau 
nuci, acestea fiind un simbol al longevităţii. Totodată, de Sfântul 
Nicolae, pe 6 decembrie, se mai pot oferi dulciuri, covrigi, fructe 
sau pungi cu grâu sau orez, simboluri ale sporului. 

Clubul Sportiv Real Bradu a or- 
ganizat pe 30 noiembrie, la Sala de 
Sport din localitate, un turneu de 
minifotbal între satele din localitate, 
pentru a sărbători împreună 1 de- 
cembrie, Ziua Naţională a României. 


La această comnetiţie 
au participat doar locuitori 
ai comunei Bradu 


„Satul Geamăna a câștigat locul 1, lo- 
cul II] Bradu de Sus, iar locul al III-lea 
Bradu de Jos. La Cupa 1 Decembrie 
au fost prezenţi foarte mulți suporteri 
din Bradu, care au venit să-și susțină 
favoriţii. Evenimentul s-a încheiat cu 
meniul tradițional de 1 decembrie, 
fasole cu ciolan”, transmite lonuţ 
Nae, director CS Real Bradu. 


— 0000 
C.S. REAL BRADU 

Tennis Kids 


Clubul Real Bradu a 
început colaborarea cu 
Golden Tennis Kids, iar 

iubitorii sportului alb au 
posibilitatea să practice 
această disciplină într-un 
cadru organizat. 
Vârsta minimă acceptată 
este de 5 ani, iar antrena- 
mentele se vor desfăşura la 
sala de sport din Bradu. 

Informaţii complete 

la numărul de telefon 

0761.660.201 
(Raluca Nedelea). 


